alam ko, ang bulong ng may sakit kaya ngat inudyukan ko ang kabangisan. tunay, kaibigan ko, ngunit ang lalong maraming sumabog ay ang may taglay na kabulukan! pinalusog ninyo ang kabulukan sa kapamayanan nang hindi naghasik ng anomang adhikain. sa pagtitiim na iyan ng mga masasamang hilig ay walang sisipot kundi ang pananawa, at kung mayroon mang biglang sumipot, ay hindi mangyayaring hindi kabuti lamang, sapagkat sa biglabiglaan ay walang sisipot sa layak kundi ang kabuti. tunay ngat ang mga masasamang hilig ng isang pamahalaan ay makamamatay sa kaniya, ngunit pumapatay din naman sa kapisanang pinangyayarihan ng gayon. sa isang pamahalaan na may masamang hilig ay bagay ang isang bayang walang tuus; sa pangasiwaang walang budhi ay mga mamamayang maninibad at mapangayupapa sa loob ng bayan, ngunit mga tulisan at magnanakaw sa mga kabundukan! kung ano ang panginoon, gayon ang alipin. kung ano ang pamahalaan, gayon ang bayan. naghari ang sandaling pananahimik.